Noves jornades de donació de sang, el 15 i els 16 de juny
2025-07-24

El treball dels hospitals continua sent intens a tots els nivells i la sang continua sent molt necessària ja que els pacients que continuen amb els seus tractaments, en moltes ocasions, necessiten de transfusions de sang per a curar les seues patologies.

Davant aquesta situació, des del Centre de Transfusió de la Comunitat Valenciana es demana novament la col·laboració i la solidaritat de les ciutadanes i ciutadans de Burjassot perquè acudisquen els dies 15 i 16 de juny a donar sang.

Tots dos dies, l’horari de donació serà de 17.00 a 20.30 hores sent la donació del dilluns 15 de juny en el Centre Social d’Ausiàs March i en l’edifici de l’Ajuntament i la del dimarts 16 de juny en el Centre Socioeducatiu Díaz Pintado.

Poden ser donants de sang les persones entre 18 i 65 anys que pesen més de 50 quilos i gaudisquen de bona salut. Les dones poden donar sang tres vegades a l’any mentre que els homes poden fer-ho quatre vegades. No cal acudir en dejú.